
A vevőgondozási rendszer minőségalapú fejlesztése

Kulcsszavak: minőségmenedzsment; vevő; fejlesztés
A minőségmenedzsment szerepe mára minden iparágban fontossá és elengedhetetlenné vált. Fejlesztésekhez, folyamatok javításához, nem megfelelőségek kivizsgálásához és számtalan más esetben támaszkodnak a vállalatok a minőségmenedzsment rendszerekre és módszerekre.
Az élelmiszeriparban számos kritikus pont jelenik meg, melyekre kiemelten figyelni kell. Mint minden iparágban, itt is a tevékenységre specializált szabványok kell alkalmazni, illetve annak megfelelően kell a gyártási folyamat fókuszpontjai, ellenőrzési pontjait is megállapítani.
A Danone Kft.-nél minőségért felelős osztályok munkája kiemelkedően fontos azért, hogy a fogyasztó igényeinek megfelelő terméket állítsanak elő. Kiemelkedően lényeges elem a folyamatos auditálás, illetve a folyamatonkénti speciális elemek elkülönítése is.
A vevőgondozás egyik fő eleme az infóvonal és annak kezelése. A Danone vállalat nagy figyelmet fordít arra, hogy megfelelő legyen e tevékenység koordinálása, illetve, hogy minden ehhez kapcsolódó eljárás pontosan definiált legyen.
A reklamációkezelési eljárás minőségmenedzsment szempontból az egyik legfontosabb feladat. Ebben az esetben is lényeges a jól kialakított rendszer a feldolgozáshoz, illetve a kommunikáció.
A beérkezett reklamációk és visszajelzések alapján szükséges a fogyasztói rendszer fejlesztése. Annak érdekében, hogy egy hatékony és minden igénynek megfelelő rendszert lehessen kialakítani, többféle elemzést kell elvégezni.
A benchmarking során a választott két referenciavállalat rendszere komplexebb és sokkal több szolgáltatást tartalmaz. Ezeknek a vizsgálata során látható vált, hogy a Danone vállalati környezetében minimális módosítás után jól alkalmazhatóak.
A reklamációk, a benchmarking és a kérdőíves felmérés elemzése után egy brainstormingot tartottam, mely során a tapasztalt kollégák segítségével meghatároztam a lehetséges ötleteket. A fejlesztési ötleteket hat csoportba soroltam és a megvalósíthatóságukat megvizsgáltam. Az elemzés során látható vált, hogy mindegyik megvalósítható. PDCA ciklus segítségével felvázoltam a megvalósítási tervet.
A dolgozat eredménye egy minőségügyi fejlesztési és megvalósítási terv.



